DOLOŽKA

finančných, ekonomických a environmentálnych vplyvov a vplyvov na zamestnanosť

I. Odhad dopadov na verejné financie

Zvýšenie dôchodkov sa navrhuje o  5 %.
1. Finančné náklady zvýšenia dôchodkov
	Zvýšenie si vyžiada oproti aktuálnemu rozpisu Sociálnej poisťovne na rok 2003 dodatočné náklady cca 420 mil. Sk za každé percento zvýšenia dôchodkov s účinnosťou od 1. júla  2003, t. j.:
2 100 mil. Sk pri zvýšení dôchodkov o 5%.
2. Odhad dopadov na štátny rozpočet a rozpočet Sociálnej poisťovne
2.1. Predpokladaná finančná situácia Sociálnej poisťovne v roku 2003
Zvýšenie dôchodkov o 5 % predstavuje  čiastku 2 100 mil. Sk. Zostatky v jednotlivých fondoch by pri takomto zvýšení a po vykrytí deficitu v ZFDZ z vnútorných zdrojov Sociálnej poisťovne k 31. decembru 2003 predstavovali:  

Základný fond nemocenského poistenia : 	          ZFNP     =       900  000 tis. Sk
Základný fond dôchodkového zabezpečenia :       ZFDZ     =       700 000 tis. Sk
Rezervný fond : 				          RF         =   2  519  910 tis. Sk
Správny fond : 				          SF         =   bez zostatku
             	           SPOLU  =  4  119  910 tis. Sk
Základný fond poistenia zodpovednosti za škodu   ZFPZŠ   =  1  191  567 tis. Sk.
2.2. Predpokladaná situácia Sociálnej poisťovne v roku 2004
	Po zohľadnení valorizácie dôchodkov v roku 2003 o 5 % od 1. júla 2003 a jej dopadu do konca roka 2003  sa predpokladajú k 31. decembru 2004 nasledovné zostatky jednotlivých fondov:
            ZFNP  =     3 979 150  tis. Sk
            rezervný fond ZFNP  =        496 675  tis. Sk
                                                          ZFDZ   =  - 6 253 215  tis. Sk
            rezervný fond ZFDZ   =    2 521 765  tis. Sk
    SF    =  nepredpokladá sa           
           SPOLU =      744  375  tis. Sk
                                                         ZFPZŠ  =    2 069 727  tis. Sk
                         rezervný fond ZFNP  =         10 421  tis. Sk

II. Odhad dopadov na životnú úroveň obyvateľstva
Dopad na životnú úroveň obyvateľstva je možné charakterizovať  úrovňou zvyšovania dôchodkov.
Pri zvýšení dôchodkov o 5 %, reálna úroveň starobných dôchodkov (krátených pre súbeh aj sólo)  vzhľadom na očakávaný rast životných nákladov v roku 2003 oproti roku 2002  poklesne.
Percento zvýšenia dôchodkov o 5 % je nižšie ako predpokladaný rast priemernej mzdy. To znamená, že podiel priemerného starobného dôchodku k priemernej mzde v porovnaní s predchádzajúcim rokom poklesne. 

III. Odhad dopadov na životné prostredie
Predkladaný návrh zákona nemá dopad na životné prostredie

IV. Odhad dopadov na zamestnanosť
Zvýšenie dôchodkov nemá vplyv na zamestnanosť.